open-index/open-wikipedia-markdown huggingface dataset:
ג'וליה סרנו

**ג'וליה סרנו** (נולדה ב-1967) היא סופרת, משוררת ספוקן וורד, ביולוגית ופעילה טרנסג'נדרית וביסקסואלית אמריקאית. סרנו מתגוררת באוקלנד שבקליפורניה. היא כתבה מספר ספרים העוסקים בנושאים קוויריים ופמיניסטיים.

עבודותיה של סרנו פורסמו במספר מגזינים קוויריים ופמיניסטיים, כמו גם ב-San Francisco Chronicle וב-NPR. עבודותיה שימשו גם כחומר לימוד במספר קורסים בלימודי מגדר ברחבי ארצות הברית.

## חייה המוקדמים
סרנו החלה לחוש בדיספוריה מגדרית בגיל 11, ומספר שנים לאחר מכן היא החלה להתלבש בבגדי נשים. בתחילה בסתר אך בהמשך החלה להזדהות כגבר קרוס-דרסר. בשנת 1994 הצטרפה לקבוצת תמיכה לקרוס-דרסרים בקנזס. זמן קצר לאחר מכן, סרנו עברה לסן פרנסיסקו. בסוף שנות ה-90 החלה סרנו להזדהות כטרנסג'נדרית וכביג'נדרית, ובשנת 2001 החלה בהליך רפואי של שינוי מגדרי והחלה להזדהות כאישה טרנסית.

## פועלה
סרנו היא פואטרי סלאמרית והופיעה במספר אוניברסיטאות כמו גם באירועים כגון מצעד הגאווה והפסטיבל הלאומי לאומנות קווירית בסן פרנסיסקו.

סרנו היא גם ביולוגית העובדת כחוקרת באוניברסיטת קליפורניה בברקלי בתחומי ביולוגיה אבולוציונית והתפתחותית. היא קיבלה את הדוקטורט שלה בביוכימיה וביופיזיקה מולקולרית מאוניברסיטת קולומביה.

## ספריה
* Either/Or – ספר שירה. בהוצאת Hitter Press, 2002.
* Whipping Girl: A Transsexual Woman on Sexism and the Scapegoating of Femininity. בהוצאת Seal Press, 2007.
* Excluded: Making Feminist and Queer Movements More Inclusive. בהוצאת Seal Press, 2013.
* Outspoken: A Decade of Transgender Activism and Trans Feminism. בהוצאת Switch Hitter Press, 2016.
* Sexed Up: How Society Sexualizes Us, and How We Can Fight Back. בהוצאת  Seal Press, 2022.

## קישורים חיצוניים

* 
* תופסת זין - תרגום לעברית לשיר של סרנו.

## הערות שוליים

קטגוריה:סופרים להט"בים אמריקאים
קטגוריה:סופרות ביסקסואליות אמריקאיות
קטגוריה:משוררות להט"ביות אמריקאיות
קטגוריה:משוררים להט"בים אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:ביסקסואליות אמריקאיות
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:טרנסג'נדריות אמריקאיות
קטגוריה:טרנסג'נדרים אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
סן פרננדו (טרינידד)

**סן פרננדו** (בספרדית: **San Fernando**) היא עיר השוכנת בחלקו הדרום-מערבי של האי טרינידד שבטרינידד וטובגו. שטח העיר תחום על ידי נהר גוראקרה מצפון, על ידי נהר אורופוצ'ה מדרום, על ידי הכביש המהיר על שמו של סר סולומון הוצ'וי ועל ידי מפרץ פראיה ממערב. העיר קרויה לעיתים על ידי המקומיים בכינוי "סנדו" (Sando) והיא מהווה את הבירה התעשייתית של טרינדד בשל קרבתה לבית הזיקוק של פוינט א-פייר ולמפעלים נוספים כמו מתקני הפקה לגז טבעי נוזלי, ברזל, פלדה ואלומיניום.

## היסטוריה
התושבים הילידים המקוריים של האזור קראו לו אנפרימה, שמשמעותו "גבעה יחידה" או "ללא מים". גבעת סן פרננדו מתנשאת במרכז העיר. העיר שנקראה **סן פרננדו דה נפרימה** (San Fernando de Naparima) נוסדה על ידי המושל הספרדי דון חוסה מריה צ'קון ב-1784. במשך הזמן נשמטה הסיומת נפרימה.

ב-1783 החלו להתקיים מטעי סוכר רבים סביב לסן פרננדו. העיר צמחה סביב ענף חקלאי זה. צמיחה זו נמשכה לאורך כול המאה ה-19 ובמקום הוקם בית הזיקוק לסוכר הגדול בעולם. פיתוחם של ענף גידול הקקאו וענף הפקת הנפט, סייעו לצמיחתה של סן פרננדו.

גידולה של העיר היוותה אתגר בנוגע לאספקת המים שלה, בעיקר בעונה היבשה. תלונותיהם של התושבים גרמו לדוחות רבים של גאולוגים והידרולוגים בסופה של המאה ה-19 ובראשית המאה ה-20, אך הבעיה נפתרה רק עם השלמת בנייתו של סכר נבט (Navet Dam) בשנות השלושים.

בית הזיקוק לנפט בפוינט א-פייר הסמוכה היווה חלק חשוב בהתפתחותה של סן פרננדו בין מלחמת העולם השנייה ועד לשנות השמונים. בית הזיקוק נבנה במהלך המלחמה והיווה את אחד מהתרומות החשובות של המגזר הפרטי למאמץ המלחמתי. הדרישה הגבוהה לנפט בשנות השבעים והשמונים הובילה לפיתוחם של פרברי סן פרננדו, במיוחד של מארבלה בצפון וגאספרילו במזרח. ב-1991 הורחבו תחומי העיר. עקב פיתוחה המהיר של העיר נהרסו רבים מבנייניה העתיקים והיא איבדה מבחינה מסוימת את מורשתה ההיסטורית.

## קישורים חיצוניים

* 

## הערות שוליים

קטגוריה:ערי חוף
קטגוריה:טרינידד וטובגו: ערים
קטגוריה:הקריביים: ערי נמל
יהודה שוקרון

**יהודה שוקרון** (נולד ב-1972) הוא שדרן, קריין, חקיין ושחקן חרדי ישראלי.

## ביוגרפיה
שוקרון נולד בראשון לציון. לאחר שחרורו מצה"ל, החל את לימודיו בבית הספר למשחק בית צבי. לאחר מכן עבר קורס רדיו ותקשורת ברדיו לב המדינה, בניהולו ובהדרכתו של גדעון לב ארי. בהמשך שידר ברדיו לב המדינה במשך כשנתיים. 

לאחר מכן החל בתהליך של חזרה בתשובה ולמד בישיבת נתיבות עולם בבני ברק. עם התקרבותו לדת החל להופיע בהצגות ובסרטים במגזר החרדי, וכחקיין וסטנד-אפיסט באירועים ובתוכניות בידור חרדיות.

### רדיו
בשנת 2000 החל לשדר ברדיו קול חי. במהלך השנים שידר את התוכניות: "מגוון על הבוקר", "שירים כבקשתכם", "המצעד המזרחי-חסידי" ו"מסלסלים", וכן קריין מהדורות חדשות במחלקת האקטואליה.

בשנת 2009 הצטרף לרדיו קול ברמה שנפתח והגיש שם את "המצעד המזרחסידי" וכן קריין מהדורות חדשות במחלקת האקטואליה.

בשנת 2010 שב לרדיו "קול חי" והגיש את התוכניות "שלוש על ישראל", "ילדודס" ובהמשך את התוכנית "שניים בצהריים" יחד עם אלעד כהן. כמו כן קריין וערך מהדורות חדשות במחלקת האקטואליה של התחנה.

ב-2011 החל להגיש ב"קול חי" את התוכנית היומית "טובים השניים" יחד עם אלעד כהן בשעה 16:00. 

בשנת 2012 פתח בקריירת שירה, והוציא לאור את הסינגל "קול ששון", וכן התארח בשיר "שמעה תפילתי" של אלעד שער בשנת 2016 הוציא סינגל שנקרא "לעולם אודך" לקראת נסיעתו לאומן לציון רבי נחמן מברסלב, וכן הוציא דואט עם אייל עובד - 'בלב יודע'.

שוקרון מנחה בערוץ הידברות תוכניות שמחות ואירועים מיוחדים. שיחק בהצגה "החיים והמוות ביד הלשון" בהשתתפות שלישיית הופל'ה.

משנת 2015 הוא שחקן בחבורת תריג. שיחק שם דמויות כגון גיגי, עישא, צדוק הגבאי, אבורקיק, פיאד, משולעם, דוקי ברברשבילי ועוד.

## חיים אישיים
שוקרון נשוי ואב לשניים. מתגורר בגבעת שמואל.

## קישורים חיצוניים

קטגוריה:עיתונאים ישראלים שחזרו בתשובה
קטגוריה:סגל רדיו קול ברמה
קטגוריה:סגל רדיו קול חי
קטגוריה:קרייני חדשות ישראלים
קטגוריה:בוגרי בית צבי
קטגוריה:בוגרי ישיבת נתיבות עולם
קטגוריה:חקיינים ישראלים
קטגוריה:בדרנים ישראלים
קטגוריה:סגל רדיו לב המדינה
קטגוריה:סגל ערוץ הידברות
קטגוריה:שחקני קולנוע חרדי
קטגוריה:ישראלים שנולדו ב-1972
סופית שמש

**סופית שמש** (שם מדעי: *Eurypyga helias*) הוא מין של עוף טרופי, קרוב רחוק של העגוראים והרליות, אך שייך לסדרה שונה – סופיות שמש, בה חברים רק הוא והעוף קגו. הוא המין היחיד בסוגו.

## תיאור
הסופית היא עוף קטן יחסית ונוצותיה מנומרות ובעלות צבעי הסוואה בגווני אפור, שחור וחום. אך חלקם העליון של נוצות כנפיה אדומות, שחורות וצהובות בוהקות והיא פורשת אותם בעת חיזור או מריבות או להבהיל טורף פוטנציאלי. אורכה 43-48 ס"מ ומשקלה 180-220 גרם.

היא נפוצה ביערות גשם טרופיים בדרך כלל גם ליד נהרות מגואטמלה לברזיל וייתכן שגם בדרום מקסיקו.

מזונה כולל בעיקר יצורים קטנים כמו תולעים וחרקים שונים שהיא מלקטת מקרקע היער.

## תת-מינים
לסופית השמש 3 תת-מינים:
*E. h. helias - מצוי בשפלות הטרופיות שבמזרח הרי האנדים, מאגן אורינוקו ועד אמזוניה.
*E. h. major - מצוי בגבהים שונים מדרום גואטמלה עד אקוודור.
*E. h. meridionalis - מצוי בדרום מזרח פרו בחלקים הסובטרופיים הנמוכים.

## תמונות

תמונה:Eurypyga helias IMG 4981 solrikse.jpg
תמונה:Sunbittern (Eurypyga helias) (28974226560).jpg
תמונה:Sunbittern RWD.jpg
תמונה:Sunbittern.jpg


## קישורים חיצוניים

* 

## הערות שוליים

קטגוריה:בעלי חיים שתוארו ב-1781
קטגוריה:טקסונים שתוארו בידי פטר סימון פאלאס
קטגוריה:סופיות שמש
קטגוריה:עופות יחידים בסוגם
קטגוריה:מינים יחידים במשפחתם
קטגוריה:ברזיל: עופות
קטגוריה:עופות יער האמזונאס
הכוחות המזוינים של רומניה

[300px|ממוזער|שמאל|חיילים רומנים ב[אפגניסטן]]
**הכוחות המזוינים של רומניה** (ברומנית: **Forțele Armate Române**) או **צבא רומניה** (ברומנית: **Armata României**) הוא הארגון המרכזי לשמירת ביטחונה של מדינת רומניה. צבא זה כולל שלוש זרועות עיקריות: צבא היבשה של רומניה, הצי הרומני וחיל האוויר הרומני.

בנובמבר 1859, בפקודתו של אלכסנדרו יואן קוזה, הוקם המטה הכללי העליון של צבא רומניה. במאי 1860 חוקק החוק שקבע את העקרונות והצורה בה יודרכו החיילים הרומנים.

הגיוס לצבא רומניה בעיתות שלום אינו חובה וניתן להתנדב החל מגיל 18. לפי חוקי רומניה אפשר לגייס בשעת מלחמה את כל הגברים בין הגילים 15–49. בשנת 2004 הוערך מספר הגברים בגילים אלה ברומניה בכחמישה מיליונים.

רומניה הצטרפה לנאט"ו ב-29 במרץ 2004.

נכון לשנת 2005 מנה כוח האדם של שלוש זרועות הצבא הרומני כ-112,000 חיילים וכ-28,000 אזרחים.

ההוצאה הלאומית של רומניה, למימון צבאה, בשנת 2002, הייתה 985 מיליוני דולרים, שהיוו 2.47% מהתל"ג הרומני.

## קישורים חיצוניים

## הערות שוליים

*
רומניה
רומניה
יאקוב קנוסן

**יאקוב כריסטיאן לינדברג קנוסן** (לעיתים: **קנודסן**; בדנית: **Jakob Christian Lindberg Knudsen **; 14 בספטמבר 1858, רודינג  - 21 בינואר 1917, בירגרו ) היה תאולוג וסופר דני.

בשנים 1875–1881 הוא למד באוניברסיטת קופנהגן. לאחר סיום הלימודים הוא עבד כמורה ואחר כך היה כומר בכפר.

בשנת 1899 קונוסן כתב שאת ספרו הראשון Den gamle præst (The Old Priest). בשנת 1901 הוא עבר להילרוד והקדיש את חייו לכתיבה.

בשנים 1913 ו-1916 הוא היה מועמד לקבלת פרס נובל לספרות אך בסופו של דבר לא זכה בו.

## כתביו

## קישורים חיצוניים

קטגוריה:סופרים דנים
קטגוריה:ילידי 1858
קטגוריה:דנים שנפטרו ב-1917
שאטובלייר

**שאטובלייר** (**Chateaubelair**) היא בירת מחוז סנט דייוויד שבאי סנט וינסנט שבסנט וינסנט והגרנדינים. זהו כפר דייגים השוכן על חופו המערבי של האי ומדרום להר הגעש לה סופרייר. העיירה נקראת בקיצור "שאטו" (Chateau) והיא היישוב הרביעי בגודלו במדינה.

מוקדי משיכה תיירותיים הם מפלי טריניטי, מפלי דרקויו וממצאים ארכאולוגיים של ההתיישבות של שבטי הקריבים. הכלכלה המקומית מבוססת בעיקר על חקלאות.

בשנות התשעים של המאה ה-18 אירעו במקום חלק מאירועי מרידה של שבטי הילידים נגד השלטון הבריטי.

## הערות שוליים

קטגוריה:סנט וינסנט והגרנדינים: ערים
קטגוריה:ערי חוף
פורט אליזבת (סנט וינסנט והגרנדינים)

**פורט אליזבת** (באנגלית: **Port Elizabeth**) היא בירתו של האי בקיה שהוא חלק מאיי הגרנדינים שבסנט וינסנט והגרנדינים. העיירה היא גם בירת מחוז הגרנדינים.

## קישורים חיצוניים

## הערות שוליים

קטגוריה:סנט וינסנט והגרנדינים: ערים
קטגוריה:ערי חוף
פוינט פורטין

**פוינט פורטין** (באנגלית: **Point Fortin**) היא עיר השוכנת בחלקו הדרום-מערבי של האי טרינידד שבטרינידד וטובגו. העיר שוכנת במרחק של 32 ק"מ מדרום-מערב לסן פרננדו. לאחר גילוי הנפט באזור ב-1906, צמחה העיר להיות מרכזו של הפקת המשאב החיוני וצמחה במיוחד החל משנות הארבעים ועד לשנות השמונים. לאחר סיומה של תקופת השגשוג של ענף הנפט, עברה פוינט פורטין מיתון בשנות השמונים ובית הזיקוק של העיר נסגר. פתיחתו של מתקן ההפקה של גז טבעי נוזלי שיפרה את מצבה הכלכלי של העיר.
## היסטוריה
בראשית המאה ה-20, לפני גילוי הנפט, הייתה פוינט פורטין קהילה חקלאית שפעילותה הכלכלית התרכזה סביב מטעי קקאו וקוקוס. התחבורה אל העיר הייתה באמצעות ספינות קיטור, שכן לא היו אז כבישים סלולים באזור. האזור המיושב היה ממוקם לאורך החוף.

רוב רובה של האוכלוסייה שעבדה בתעשיית הנפט הייתה מורכבת מאנשים שהגיעו מכל רחבי טרינידד ללא משפחותיהם. לפיכך, בשנות השלושים מנתה אוכלוסייתה העיר כמה מאות תושבים ולא היו בה בתי ספר או מוסדות אחרים. כדי למשוך כוח אדם איכותי יותר לתעשיית הנפט החלה הממשלה לפתח את העיר ולהקים בה בתי ספר, דואר, תחנת משטרה, בנקים ומוסדות ממשלתיים שונים.

בשנות השישים חוותה העיר שקיעה עקב צמצום בשאיבת הנפט. התאוששות מה חלה בעקבות הקמתו של מפעל צמיגים, אך הצמיחה הכלכלית הושגה רק בראשית שנות השבעים כתוצאה מהביקוש המוגבר לנפט והלאמתם של שדות הנפט.

## קישורים חיצוניים

* 

## הערות שוליים

קטגוריה:ערי חוף
קטגוריה:טרינידד וטובגו: ערים
קטגוריה:הקריביים: ערי נמל
קטגוריה:יישובים שהוקמו ב-1783
פננג

**פֶּנַנְג** (במלאית: **Pulau Pinang**, "פּוּלַאוּ פִּינַנְג") היא מדינה במלזיה. המדינה מורכבת משני חלקים: האי פננג, שנמצא במצר מלאקה, וחלק יבשתי בשם סברנג פראי (Seberang Perai) הנמצא בחוף המערבי של חצי האי המלאי. בחלקה היבשתי פננג גובלת בקדה בצפון ובמזרח ובפרק בדרום. בירתה היא ג'ורג' טאון.

## מקור השם
השם פננג הוא עיוות של השם המלאי פולאו פיננג. משמעות השם פולאו היא אי ומשמעות השם פיננג היא העץ Areca catechu , עץ ממשפחת הדקליים שגדל באי. השם התייחס במקור לאי פננג והוא הפך לשם כלל המדינה.

## היסטוריה
האי פננג היה שייך לסולטנות קדה עד המאה ה-18. ב-1786 מסר הסולטאן של קדה את האי לידי נציג חברת הודו המזרחית הבריטית פרנסיס לייט, בתמורה לכך שהחברה תגן על הסולטנות מפני סיאם. הבריטים קיוו כי בעזרת מושבה זו, שהייתה הראשונה שלהם בדרום מזרח אסיה, הם יצליחו לבלום את התפשטות צרפת בהודו-סין והולנד בסומטרה. ב-11 באוגוסט נחתו באי כוחות בריטיים בפיקוד לייט ושינו את שמו ל"אי נסיך ויילס", כהוקרה לנסיך ויילס (באותו זמן ג'ורג' הרביעי).

החוזה נחתם על דעת לייט בלבד והחברה עצמה לא התכוונה לעזור לקדה. ב-1790 לייט חזר בו סופית מהחוזה והסולטאן ניסה לכבוש את האי מחדש, אך ללא הצלחה. לאחר מכן הוא אולץ להעביר באופן רשמי את האי לידי הבריטים תמורת תשלום שנתי. בהמשך הוכרז האי כנמל חופשי, כדי למשוך סוחרים מתחנות המסחר ההולנדיות במצר מלאקה.

בשנים שלאחר מכן הגיע הלויטננט קולונל ארתור ולסלי כדי לארגן את מערך ההגנה של האי. ב-1800 נכבשה רצועת אדמה על חוף חצי האי המלאי מול האי כדי להגן עליו. לרצועה זו ניתן השם פרובינציית ולסלי על שם ריצ'רד ולסלי, אחיו של ארתור ולסלי ובאותו זמן המושל הבריטי הכללי של הודו. בשלב מסוים שונה שמה של פרובינציית ולסלי לשם הנוכחי, סברנג פראי.

ב-1826 אוחדה הקולוניה עם סינגפור ומלאקה ליצירת הקולוניה מושבות המצרים. תחילה הייתה פננג בירת הקולוניה, וכעבור כמה שנים הועברה הבירה לסינגפור.

במחצית השנייה של המאה ה-19 התרחב המסחר הבריטי במזרח הרחוק, בין היתר בשל פתיחת תעלת סואץ ב-1869, והאי הפך למרכז מסחרי גדול. בעקבות כך החלה הגירה גדולה לפננג.

ב-1914, במהלך מלחמת העולם הראשונה, הגיעה הסיירת הקלה הגרמנית אמדן לנמל ג'ורג' טאון והטביעה שתי ספינות מלחמה של מדינות ההסכמה.

ב-1941, במהלך מלחמת העולם השנייה, ספג האי הפצצות קשות של האימפריה היפנית במסגרת קרב מלאיה עד שנכבש ב-19 בדצמבר. האי נכבש על ידי בעלות הברית ב-6 בספטמבר 1945.

ב-1946 הקולוניה צורפה לאיחוד המלאי, שהפך ב-1948 לפדרציית מלאיה. פדרציית מלאיה קיבלה עצמאות ב-1957, ולאחר מכן נכללה בין החלקים שהרכיבו את מלזיה ב-1963.

## כלכלה
כיום כלכלת פננג מסתמכת בעיקר על תעשייה ופחות על הנמל של ג'ורג' טאון עקב התפתחותם של נמלים גדולים אחרים במלזיה. בנוסף הכלכלה מסתמכת על חקלאות, חקלאות ימית, דיג וגידול מקנה. כמו כן המדינה היא מרכז בנקאות אזורי.

## קישורים חיצוניים

* 

קטגוריה:מלזיה: מדינות
ג'ורג'טאון (סנט וינסנט והגרנדינים)

**ג'ורג'טאון** (באנגלית: **Georgetown**) היא בירת מחוז שארלוט שבאי סנט וינסנט שבסנט וינסנט והגרנדינים.

## קישורים חיצוניים

## הערות שוליים

קטגוריה:סנט וינסנט והגרנדינים: ערים
קטגוריה:ערי חוף
חדף הרמון

**חַדַּף הָרָמוֹן** (שם מדעי: *Crocidura ramona*) התגלה לראשונה בשנת 1996 במכתש רמון על ידי קבוצת חוקרים ישראליים והוא מין אנדמי לישראל. חדף זה שונה משני המינים האחרים בישראל מבחינה מורפולוגית, צבעו אפור בהיר עד כסוף, צבע גחונו בהיר במעט, והוא קטן יותר מהאחרים. חדף הרמון שונה גם מבחינה גנטית (הן במספר הכרומוזומים שלו וצורתן) וכן מבחינה פילוגנטית.

## קישורים חיצוניים

## הערות שוליים

קטגוריה:חדפיים
קטגוריה:ארץ ישראל: חדפיים
קטגוריה:ארץ ישראל: בעלי חיים אנדמיים
קטגוריה:בעלי חיים שתוארו ב-1996
קליפטון (סנט וינסנט והגרנדינים)

**קליפטון** (באנגלית: **Clifton**) היא עיירה השוכנת על חופו הדרום-מערבי של האי יוניון שבקבוצת איי הגרנדינים שבסנט וינסנט והגרנדינים.

## תחבורה
קליפטון מונגשת על ידי נמל התעופה יוניון איילנד.

## קישורים חיצוניים

## הערות שוליים

קטגוריה:סנט וינסנט והגרנדינים: ערים
קטגוריה:ערי חוף
תסמונת נפריטית

**תסמונת נפריטית** (**Nephritic syndrome**) היא הפרעה כלייתית לא ספציפית, שכוללת אוסף של תסמינים הקשורים שמקורם בהפרעות בגלומרולוס. בתסמונת זו נפגעים הגלומרולוס מה שמביא לכך שחלבונים ותאי דם אדומים חודרים אל השתן (מצבים שנקראים פרוטאינוריה והמטוריה בהתאמה), למרות שבמצב תקין הם אינם אמורים כלל להופיע שם. בבדיקת השתן ימצאו תאים אדומים, גלילים אדומים, וכן פרוטאינוריה קלה. בשונה מתסמונת נפריטית, תסמונת נפרוטית מאופיינת בחלבונים בשתן בלבד המופיעים ברמות גבוהות יותר מאשר בתסמונת הנפריטית. כמו בתסמונת נפרוטית, בתסמונת נפריטית תיתכן היפואלבומניה בעקבות מעבר אלבומין מהדם אל השתן. 

המטוריה יכולה להיגרם על ידי דימום במקומות שונים בדרכי השתן. אולם, במידה ומופיעים גלילים אדומים, סביר יותר להניח שמקור הדימום הוא בנפרון ושמדובר בתסמונת נפריטית. 

התסמונת אינה מחלה כשלעצמה אלא מכלול של סימפטומים. לפיכך, הטיפול בתסמונת תלוי בגורמים להופעתם של אותם סימפטומים והוא יכלול בדרך כלל מעכבי ACE ואנטיביוטיקה וכן איזון רמות אשלגן בשל נטייה להיפרקלמיה.

כיום החלוקה לתסמונת הנפרוטית והתסמונת הנפריטית מפנה את מקומה להבנה כי לרוב אין חלוקה מדויקת בין השתיים וכי רוב החולים יציגו הסתמנויות שישלבו בין התסמינים של שתי התסמונות.

## סימנים וסימפטומים
*המטוריה - דם בשתן, יחד עם נוכחות של גלילים אדומים.
*פרוטאינוריה - עד 3.5 גרם חלבון באיסוף שתן של 24 שעות (בילדים מקובל ערך נמוך יותר של 50 מ"ג לק"ג משקל גוף באיסוף של 24 שעות).
*יתר לחץ דם - ברמה קלה.
*אורמיה - בעקבות הצטברות חומרי פסולת בגוף.

לפעמים תתפתח גם אי ספיקת כליות שתכלול:
*אוליגוריה - מיעוט מתן שתן.
*אזוטמיה - רמות חנקן גבוהות בדם.

## גורמים
התסמונת הנפריטית מופיעה בדרך כלל על רקע תגובה דלקתית התוקפת את הכליה. תגובה דלקתית זו נוצרת כתוצאה מזיהום או בעקבות מחלות דלקתיות, מחלות אוטואימוניות וכן מחלות תורשתיות. התגובה החיסונית גורמת לקישור נוגדנים לחלבונים בגלומרולוס או לשקיעה של קומפלקסים אימונים, דבר שגורם להרס כלי הדם הקטנים ולפגיעה כלייתית שמתבטאת בתסמונת נפריטית.

קטגוריה:מחלות פקעית
נפריטית
דלקת פקעיות הכליה

**דלקת פקעיות הכליה**, נקראת גם **גלומרולונפריטיס** (**Glomerulonephritis**, וכן **GN**), הוא מונח המשמש לתיאור מספר מחלות כליה למשל נפרופתיה של IgA. רוב המחלות מאופיינות בדלקת של הגלומרולוס, ומכאן שם המונח. לא לכל המחלות יש בהכרח מרכיב דלקתי.

כיוון שלא מדובר במחלה אחת, הגדרתו תלויה בסוג המחלה הספציפית: התסמינים יכולים לכלול המטוריה בלבד, פרוטאינוריה בלבד, או שניהם גם יחדיו. 

מחלה זו מסווגת לכמה דפוסים פתולוגיים שונים, שמחולקים לשניים עיקריים: גלומרולונפריטיס עם שגשוג תאים, או ללא שגשוג. אבחון דפוס המחלה חשוב לבחירת הטיפול. גלומרולונפריטיס ראשוני נובע ממחלות בכליה עצמה. גלומרולונפריטיס שניוני נובע מזיהומים, תרופות, הפרעות מערכתיות שונות כמו זאבת או בעקבות סוכרת. 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מחלות פקעית
קטגוריה:דלקת
אקלים תת-ארקטי

ממוזער|350x350px|מפת העולם המציגה את האזורים בעלי אקלים תת-ארקטי
[ממוזער|250px|נוף תת-ארקטי מ[קמצ'טקה (מחוז)|קמצ'טקה, רוסיה.]]
**אקלים תת-ארקטי** הוא אקלים יבשתי המתאפיין בחורף ארוך ובקיץ קצר וקריר. האקלים נפוץ בתוך שטחי היבשות, הרחק מגורמים ממתנים המגיעים מן האוקיינוסים, באזור קווי הרוחב 50°-70° צפון. על-פי שיטת קפן לסיווג אקלימים, אקלים זה כולל שש גרסאות שונות: *Dfc, Dwc, Dfd, Dwd, Dsc, Dsd*.

האות הראשונה (*D*) מציינת כי מדובר באקלים יבשתי, האות השנייה (*s*, *w* או *f*) מציינת את העונה היבשה (חורף, קיץ או ללא - בהתאמה) והאות השלישית מציינת את רמת החום ואורך הקיץ (*c* עבור קיץ בעל שלשה חודשים או פחות עם טמפרטורה ממוצעת מעל C° 10 ו־*d* לציון עונת קיץ קצרה וקרה אף יותר).

מתוך שש האפשרויות, הנפוצה מכולם היא Dfc, כלומר ללא עונה יבשה, והקיץ קצר וקר - אך לא במידה קיצונית.

באזורים גבוהים במיוחד באיראן, טג'יקיסטן, טורקיה וצפון-מערב ארצות הברית (מערב וושינגטון, מערב אורגון ואיידהו) קיים אקלים תת־ארקטי, המסווג כ-*Dsc*, כלומר הקיץ ללא משקעים והחורף קר במיוחד. קיימים גם מקומות הסמוכים לאוקיינוסים ובכל זאת בשל מיקומם בסמוך לקטבים, האקלים הוא תת־ארקטי, כמו במחוז קמצ'טקה ומחוז סחלין שברוסיה.

האקלים התת־ארקטי מציג את שינוי הטמפרטורות הקיצוניים ביותר במהלך העונות. בחורף הטמפרטורה צונחת עד ל־C° 40-, ובקיץ הטמפרטורה יכולה להגיע עד ל־C° 30. הקיץ קצר, לרוב לא יותר משלשה חודשים (אך לפחות חודש אחד, כדי להיחשב בקטגוריה זו ולא יותר מ־100 ימים).

בשל הטמפרטורות הנמוכות בחורף והקיץ הקצר, האדמה בעומק של מטרים ספורים קפואה באופן תמידי, דבר הקובע את אופי הצמחייה. בנוסף, באקלים התת־ארקטי המשקעים נדירים ובכמויות קטנות יחסית, לרוב לא יותר מ־380 מ"מ בשנה. יוצאי דופן הם האזורים הגבוהים בעלי האקלים התת־ארקטי, שם בשל עננות אורוגרפית כמות המשקעים יכולה להיות עצומה. כך למשל בהר וושינגטון, שם הטמפרטורות מקבילות לאקלים התת־ארקטי, אך כמות המשקעים הממוצעת מגיעה עד ל־2,460 מ"מ בשנה, כשהשיא הוא 3,300 מ"מ. תופעה דומה מתרחשת במחוז חברובסק, שם משקעים רבים מגיעים מן הים. גם בחצי האי לברדור, בעל האקלים התת־ארקטי, יורד עד כ־1,300 מ"מ משקעים בשנה (כמות השווה למשקעים ביערות גשם) בשל השקע האיסלנדי.

הצמחייה אינה מגוונת, כאשר רק מעט מיני צמחים מסוגלים לשרוד את חודשי החורף הקרים. יחד עם זאת, בשל העובדה שהימים בעונת הקיץ ארוכים במיוחד (בשל המיקום בקווי הרוחב קרוב לקטבים), ניתן לגדל ירקות במהלך ימי הקיץ למרות מספר הימים הקצר. היערות מורכבים לרוב ממחטניים (טייגה).

בין הערים בעלי אקלים תת־ארקטי ניתן למנות את מורמנסק ברוסיה, ילונייף בטריטוריות הצפון-מערביות של קנדה ופיירבנקס באלסקה (כולן *Dfc*); הומר באלסקה (*Dsc*) ומחוז מואה בחיילונגג'יאנג שבסין (*Dwc*). הערים ורחויאנסק (*Dfd*) ואוימיאקון (*Dwd*) הפכו לסמל למגורים למרות מזג אוויר קר וקשה במשך מרבית חודשי השנה.

## קישורים חיצוניים
* 

## הערות שוליים

קטגוריה:אקלים
גרו איסלט

**גרו איסלט** (**Gros Islet**) היא עיירה המשמשת כבירת מחוז הנושא את אותו שם שבסנט לוסיה. העיירה ממוקמת בחלקו הצפוני של האי. במקור היה זה כפר דייגים שקט וכיום היא הפכה להיות אחד היעדים התיירותיים הפופולריים במדינה.

המקום יושב לראשונה על ידי שבטי הקריב ואולי גם על ידי הארווק. הזיהוי הראשון של המקום מופיע על גבי מפה צרפתית משנת 1717. היישוב הוקם ככל הנראה על ידי מתיישבים צרפתים ממרטיניק ב-1749. ב-1778, כנקמה על הכרזת מלחמה של הצרפתים על הבריטים, כבשו הבריטים את סנט לוסיה וב-1782 הקימו בגרו איסלט בסיס ימי ובאופן זמני שינו את שם המקום לפורט רודני (Fort Rodney).

## קישורים חיצוניים

## הערות שוליים

קטגוריה:סנט לוסיה: יישובים
קטגוריה:ערי חוף
קטגוריה:יישובים שהוקמו ב-1749
דנרי

**דנרי** (**Dennery**) היא בירת מחוז הנושא את אותו שם בסנט לוסיה. העיירה שוכנת על החוף המזרחי של האי. הפעילות הכלכלית מבוססת על דיג, חקלאות ותיירות.

## הערות שוליים

קטגוריה:סנט לוסיה: יישובים
קטגוריה:ערי חוף
גביע דייוויס 1958

**[[גביע דייוויס]] 1958** הייתה התחרות ה-47 במניין מאז ייסוד התחרות.

מחזיקי הגביע היו נציגי אוסטרליה ומשחק הגמר נערך בבריזביין, אוסטרליה. לתחרות נרשמו 36 נבחרות שחולקו ל-3 בתים- "בית אמריקה", "בית אירופה" ו"בית המזרח". בין מנצחי הבתים נערכו משחקים על הזכות להתמודד עם מחזיקת הגביע על התואר.

המשחק על התואר נערך ב-31-29 בדצמבר 1958 בבריזביין, אוסטרליה. נבחרת אוסטרליה הפסידה לנבחרת ארצות הברית עם תוצאה 2:3. בכך נבחרת ארצות הברית זכתה בתואר בפעם ה-18 בסך הכל.

## משחקי פלייאוף
### בית אמריקה
הבית כלל 7 נבחרות לרבות ישראל.

### בית אירופה
הבית כלל 24 קבוצות, כולל ברזיל, מקסיקו, צ'ילה, הודו ומצרים. לאחר משחקים מוקדמים החלו משחקי רבע הגמר.

### בית המזרח
הבית כלל 5 נבחרות. במשחק המוקדם יפן ניצחה את תאילנד

### משחקים בין מנצחי הבתים
המשחקים נערכו במהלך דצמבר 1958 באוסטרליה

### משחק על התואר

## ישראל בגביע דייוויס
בשנת 1958 נבחרת ישראל שובצה בבית אמריקה ושיחקה נגד נבחרת ארגנטינה.

## קישורים חיצוניים
* נתונים על התחרות

קטגוריה:תחרויות טניס ב-1958
1958
1958
1958
1958
1958
1958
1958
1958
1958
1958
1958
1958
קטגוריה:תחרויות ספורט בסינגפור
וויו פור

**וויו פור** (**Vieux Fort**) היא בירת מחוז הנושא את אותו שם בסנט לוסיה. המקום קרוי על שמו של מבצר ששימש לתצפית כלפי דרום.

במאות ה-18 וה-19 העיירה שמשה כמרכז לתעשיית הסוכר של האי. במהלך מלחמת העולם השנייה בנה צבא ארצות הברית במקום שדה תעופה שלאחר המלחמה הפך לנמל התעופה הראשי של האי. כיום וויו פור היא שער הכניסה לסנט לוסיה וכן פועל בה נמל. זהו גם אזור תעשייתי מפותח.

## קישורים חיצוניים
* 

## הערות שוליים

קטגוריה:סנט לוסיה: יישובים
קטגוריה:ערי חוף
קטגוריה:הקריביים: ערי נמל
שמעון שטיין

**שמעון שטיין** (נולד ב-9 במרץ 1948) הוא דיפלומט ישראלי, כיהן כשגריר ישראל בגרמניה.

## ביוגרפיה
שטיין נולד בחדרה, שירת בצה"ל בחטיבת הצנחנים. הוא בעל תואר ראשון ושני בהיסטוריה מהאוניברסיטה העברית בירושלים. 

ב-1974 החל את שירותו במשרד החוץ, שירת במרכז למחקר ומדיניות, ב-1980 עד 1985 שירת בשגרירות ישראל בבון שבמערב גרמניה. לאחר מכן שירת באגף צפון אמריקה ושימש עוזר מנכ"ל משרד החוץ. בשנית 1988 עד 1993 שירת בשגרירות ישראל בוושינגטון. היה חבר במשלחות ישראל לתהליכי משא ומתן רב-צדדיים בנושאי בקרת נשק. ב-1998 מונה לסמנכ"ל משרד החוץ לענייני חבר המדינות, מזרח ומרכז אירופה. 

ב-2001 מונה לשגריר ישראל בגרמניה וכיהן בתפקיד עד 2007. 

לאחר פרישתו ממשרד החוץ מכהן כחוקר בכיר במכון למחקרי ביטחון לאומי.

## קישורים חיצוניים

* 
* 
* טורי דעה של שמעון שטיין באתר וואלה
* שמעון שטיין, באתר המכון למחקרי ביטחון לאומי

קטגוריה:עובדי משרד החוץ
קטגוריה:שגרירי ישראל בגרמניה
קטגוריה:בוגרי האוניברסיטה העברית בירושלים
קטגוריה:סגל המכון למחקרי ביטחון לאומי
קטגוריה:ישראלים שנולדו ב-1948
וילהלם קונו

**וילהלם קרל יוזף קונו** (בגרמנית: **Wilhelm Carl Josef Cuno**; 2 ביולי 1863 – 3 בינואר 1946) היה פוליטיקאי גרמני שהיה קנצלר גרמניה 264 ימים בשנים 1922-1923.

## חייו
קונו נולד בזול, סקסוניה הפרוסית (כיום תורינגיה). ממשלתו של קונו ידוע בעיקר בשל התנגדותה הפסיבית של הכיבוש הצרפתי של חבל הרוהר (1922-1923). ממשלתו של קונו הייתה אחראית על טיפול כושל בעיות כלכליות. כדי לשלם את חובותיה של המדינה, הממשלה תחת קונו הדפיסה סכומים עצומים של כסף, מה שהוביל לאינפלציה שהגיעה לשיא בקיץ 1923. גל שביתות החל באוגוסט 1923, בעקבותיו קונו וממשלתו התפטרו ב-12 באוגוסט 1923.

קונו למד עריכת דין בברלין והיידלברג. הוא עבד במשרד האוצר של הרייך בשנת 1907. במהלך מלחמת העולם הראשונה קונו היה מעורב בהסדרים לאספקת מזון לצבא הגרמני, אך התפטר כדי להצטרף לחברת הספנות בשירות המדינה בשנת 1917. בדצמבר 1918 קונו מונה למנהל הכללי של קו הספנות המבורג-ארצות הברית. באשר למומחה כלכלי קונו השתתף במשא והמתן על פיצויים ותנאי שלום שלאחר המלחמה. חשיבותו של תפקידו כמנהל קו המבורג-ארצות הברית הוגבר לאחר שהחברה הפכה לאחת מהמובילות של הובלת סחורות בין ארצות הברית וגרמניה.

כמייצג את האינטרסים הפורמליים ממשלת הריך בחו"ל, קונו דחה כמה הצעות לתפקיד שר חוץ, אבל הסכים להקים ממשלה לאחר התפטרותו של יוסף וירט. קונו מונה לקנצלר גרמניה ב-22 בנובמבר 1922, על ידי צו נשיאותי והקים ממשלה המורכבת ברובו מכלכלנים שאינם מפלגתיים וחברים של מפלגת העם הגרמנית, המפלגה הדמוקרטית הגרמנית, מפלגת המרכז הגרמנית ומפלגת העם הבאוורי.

לאחר נפילת ממשלתו, קונו פרש מפוליטיקה וחזר לניהול קו הספנות המבורג-ארצות הברית.

## קישורים חיצוניים

* וויליהם קונו בקטלוג של הספרייה הגרמנית הלאומית.
* 

קטגוריה:פוליטיקאים גרמנים
קטגוריה:קנצלרי גרמניה
קטגוריה:נוצרים רומים-קתולים גרמנים
קטגוריה:בוגרי אוניברסיטת ברלין
קטגוריה:גרמנים שנולדו ב-1876
קטגוריה:גרמנים שנפטרו ב-1933
מפרץ הונדורס

**מפרץ הונדורס** הוא חלק מהים הקריבי, השוכן לחופי בליז, גואטמלה והונדורס (שעל שמה נקרא המפרץ). המפרץ משתרע מדנגריגה, בליז עד כ-200 ק"מ דרומית, ללה סייבה שבהונדורס.

פנים המפרץ מגודר במערכת שוניות המחסום בבליז, חלק ממערכת שוניות גדולה יותר הנפרשת מחצי האי יוקטן ועד לאיי המפרץ בהונדורס.

המפרץ מורכב מאוד, ומכיל בתוכו לגונות, יערות מנגרובים, שפכי נהרות ושרטונים היוצרים מערכת אקולוגית מורכבת ומגוונת להפליא. כמות המים הנשפכת למפרץ מוערכת ב-1232 מטר מעוקב לשנייה.

## קישורים חיצוניים

* 

## הערות שוליים

הונדורס
קטגוריה:בליז: גאוגרפיה
קטגוריה:גואטמלה: גאוגרפיה
קטגוריה:הונדורס: גאוגרפיה
הונדורס
בית בצי

ממוזער|שמאל|250px|כישורי יונתן ושמעון במערכות בית בצי הייתה נקודת המפנה, בה הבטיחו את מעמדם המדיני של מנהיגי החשמונאים ביהודה
**בית בצי** הוא אתר ארכאולוגי בספר מדבר יהודה, לא הרחק מבית לחם. במקום שרידים מהתקופות החשמונאית, הרומית, הביזנטית והממלוכית. נודע במיוחד בתקופת החשמונאים. ההתבצרות בו הייתה נקודת המפנה בה הממלכה הסלאוקית הפסיקה ללחום בחשמונאים והכירה בהם באופן לא רשמי.

## מיקום
בית בצי ממוקמת בפאתי בית סחור (כ-3 קילומטרים מצפון להרודיון) בגובה של 656 מטרים מעל פני הים ומכונה כיום "ח'רבת בית בצי".

## התקופה החשמונאית
בתקופת מרד החשמונאים, לאחר מותו של יהודה המכבי בשנת 160 לפנה"ס, התבצרו אחי יהודה, יונתן ושמעון, בבית בצי. המצביא הסלאוקי בקכידס שחזר ליהודה בשנת 156 לפנה"ס בראש צבא חזק לדכא את המורדים צר על היישוב תקופה ארוכה עם מכונות מצור, אך החשמונאים שהיו למודי ניסיון, הסירו את המצור במתקפת נגד מוצלחת.

בשל כישלונו במצור והכרה בעוצמתם של החשמונאים, שלא בנקל יהיה אפשר להכריעם, בקכידס החליט לעבור לערוץ פרגמטי והגיע להסכם עם יונתן על פיו יוענק לו מעמד מדיני כלשהו בתמורה לשקט בחבל הזה, כך שהשלטון הסלאוקי יתקיים ביהודה בלא שיהיה צורך לבזבז עליו משאבים צבאיים גדולים וקבועים. בהסכם זה קיבל יונתן רשות להתיישב במכמש כ-10 קילומטרים מצפון לירושלים ולקבל מעמד מדיני מסוים. בקכידס עזב את יהודה עם חילותיו, כאשר הוא מותיר בירושלים בחקרא חיל מצב סלאוקי.

## התקופה הרומית
בתקופת מרד בר כוכבא מוצאו של ישוע בן גלגולא מבכירי מפקדיו של בר כוכבא (אולי מפקד ההרודיון) היה מבית בצי.

תעודת נישואין ביוונית משנת 124 (תעודה 115 ממורבעאת), שנמצאה במערות מורבעת (מערה מספר 2) מתעדת את נישואיהם של אליאס בן סימון וסלומי בת־ואנוס גלגולה, שמוצאה מהכפר בית בצי שבחבל הרודיון. הזוג בנה את ביתו בכפר בית ארדה שבחבל גופנה, ולפיכך הימצאותה של התעודה בוואדי מורבעאת מעידה על אפשרות שסלומי עזבה את ביתה במהלך מרד בר כוכבא, הצטרפה אל משפחתה שבבית בצי, ועמה הגיעה אל המערה. ייתכן שסלומי הייתה אחותו של ישוע בן גלגולה.

## לקריאה נוספת
* דוד עמית, "הקרב הנשכח על בית בצי", **[[נקודה (כתב עת)|נקודה]]** 81 (תשמ"ה), עמ' 16–17.

## קישורים חיצוניים
* יצחק זעקיל פרענקיל (תרגום), מקבים א', ט 59-75, באתר דעת
* 

## הערות שוליים

קטגוריה:תלים מקראיים
קטגוריה:יהודה: אתרים ארכאולוגיים
קטגוריה:יישובים יהודיים בארץ ישראל בתקופת בית שני
בארנס אנד נובל

ממוזער|250x250 פיקסלים|לוגו החברה
[שמאל|ממוזער|250px|חנות הדגל של בארנס אנד נובל בשדרה החמישית ב[ניו יורק]]

**בארנס אנד נובל** (באנגלית: ** Barnes & Noble**), היא חברה קמעונאית למכירת ספרים בארצות הברית וקמעונאית של תוכן, מדיה דיגיטלית, ומוצרים חינוכיים, המובילה במדינה.

החברה מפעילה בכל מדינות ארצות הברית חנויות רשת קמעוניות וחנויות ספרים בשטחיהן של אוניברסיטאות ומכללות. כמו כן מפעילה החברה את אתר המכירות BN.com.

החברה נסחרה בבורסה לניירות ערך בניו יורק עד למכירתה בשנת 2019 לקרן הגידור אליוט מנג'מנט.

החברה מדורגת בין 500 החברות הראשונות לפי דירוג החברות של כתב העת פורצ'ן.

בסוף שנת 2009 השיקה החברה את נוק - קורא ספרים אלקטרוני.

## קישורים חיצוניים

* 

* 
* 
* 

## הערות שוליים

קטגוריה:חנויות ספרים
קטגוריה:חברות אמריקאיות
קטגוריה:חברות מסחר אלקטרוני
קטגוריה:חברות שנסחרו בבורסה לניירות ערך בניו יורק
מבצע טרף קל

**מבצע טרף קל** הוא מבצע צבאי בלבנון שבוצע על ידי לוחמי סיירת גולני. ב-3 באוגוסט 1997 יצא כוח של סיירת גולני, בפיקודו של רס"ן רביב ניר, שהיה מפקד הסיירת, להטמין מטעני חבלה במטרה להרוג מספר בכירים בחזבאללה. על חפ"ק המבצע פיקד מפקד חטיבת גולני, אל"ם ארז גרשטיין ממוצב דלעת. המבצע הביא להריגת שבעה מחבלי חזבאללה.

## מהלך המבצע
לוחמי הסיירת, בפיקוד רביב ניר, הוסקו לקרבת הכפר אל-כפור שבלבנון והטמינו מטעני חבלה בקרבת הבתים בהם התגוררו בכירי חזבאללה. במהלך הנסיגה מהיעד הכוח נתגלה וניר ניהל את הלחימה במהלכה הרגו הלוחמים שני מחבלים. הכוח השלים את משימתו, נסוג מן הכפר וחולץ באמצעות מסוקי חיל האוויר. למחרת נהרגו כתוצאה מפיצוץ המטענים חמישה מחבלים נוספים, ובהם חוסיין זין קוצר, אשר פיקד מטעם חזבאללה על הגזרה המרכזית בדרום לבנון והיה אחראי לירי קטיושות על יישובי גבול צפון ישראל, והשייח תייסיר בדראן, האמון על הגיוס הדתי של חזבאללה בכפר.

הסיירת זכתה לצל"ש אלוף מאת אלוף פיקוד הצפון עמירם לוין. גם מפקד הסיירת, רביב ניר, עוטר בצל"ש אלוף מאת האלוף עמירם לוין, על תקופת פיקודו על הסיירת.

חודש לאחר מכן נערך מבצע "שירת הצפצפה" (שנודע כ"אסון השייטת"), שאמור היה להתרחש במקביל למבצע "טרף קל" אך נדחה בחודש מחשש לפעילות שני צוותים לא אורגניים באותו אזור.

## לקריאה נוספת
* אהוד ערן, **תמצית געגוע - סיפורו של ארז גרשטיין והמלחמה בלבנון**, ידיעות ספרים, 2007.
* משה (צ'יקו) תמיר, **[[מלחמה ללא אות]]**, הוצאת מערכות - משרד הביטחון, 2005.

## קישורים חיצוניים
* .
* רביב ניר (1996-1998), באתר גדס"ר גולני.

## הערות שוליים

טרף קל
טרף קל
בנימין נבון

**בנימין נבון** (23 ביולי 1933 - 15 במאי 2024) היה דיפלומט ישראלי שכיהן כשגריר ישראל בגרמניה, כדובר משרד החוץ וכמפקח הכללי של משרד החוץ.

## ביוגרפיה
נבון נולד בצ'רנוביץ שבממלכת רומניה. במלחמת העולם השנייה שהה עם משפחתו בגטו. היה חבר בתנועת הנוער של בית"ר. ב-1945 עלה לארץ ישראל, למד בבית הספר הריאלי בחיפה ושירת כקצין בצה"ל. סיים תואר ראשון בכלכלה ובסוציולוגיה ותואר שני במנהל עסקים.

ב-1962 החל את שירותו במשרד החוץ. שימש כסגן הקונסול בניו יורק וכנספח כלכלי בשגרירות ישראל באיראן, ב-1974 מונה לדובר משרד החוץ, ב-1976 מונה לציר לענייני הסברה בשגרירות ישראל בוושינגטון, וב-1978 מונה לקונסול כללי בלוס אנג'לס. ב-1986 מונה למפקח הכללי של משרד החוץ.

ב-1989 מונה לשגריר ישראל במערב גרמניה ושירת בתפקיד במהלך האיחוד עם גרמניה המזרחית ועד 1993.

נפטר במאי 2024.

## קישורים חיצוניים
* סיפור חייו של בנימין נבון 

קטגוריה:שגרירי ישראל בגרמניה
קטגוריה:עובדי משרד החוץ
קטגוריה:בוגרי בית הספר הריאלי
קטגוריה:ישראלים ילידי רומניה
קטגוריה:עולים לאחר מלחמת העולם השנייה
קטגוריה:דוברים ישראלים
קטגוריה:יהודים הקבורים בהר המנוחות
קטגוריה:ישראלים שנולדו ב-1933
קטגוריה:ישראלים שנפטרו ב-2024
אדית מאסי

**אדית "אדי" מאסי** (באנגלית: **Edith Massey**; 28 במאי 1918 – 24 באוקטובר 1984) הייתה זמרת ושחקנית אמריקאית.

מאסי מוכרת בעיקר עקב השתתפותה במספר סרטים בבימויו של ג'ון ווטרס. היא הייתה אחת מהדרימלנדרים, שהיוו את הצוות והשחקנים הקבועים בסרטיו של ווטרס.

## ביוגרפיה
מאסי נולדה בעיר ניו יורק למשפחה יהודית בת 10 ילדים, הוריה היו יהודית מאוסטריה במקור. אביה הביולוגי שמואל דורנפלד היה חייל במלחמת העולם הראשונה ונפטר 5 חודשים לאחר לידתה, כתוצאה מפגיעת גז בחזית. אמה בסי לנסנק נישאה מחדש למקס גרודסקי ונולדו לה ילדים נוספים, אחיה של מאסי, מוריס, סיפר כי הוריהם "פשוט הרימו ידיים יום אחד, זרקו את אלה שלא יכלו להסתדר בעצמם בבית יתומים מקומי ונעלמו". בסרט התיעודי "מכתבי אהבה לאדי", מאסי סיפרה שגדלה בבית יתומים ולבסוף נשלחה לבית אומן. משפחתה האומנות התנכלה לה וכשהייתה נערה ברחה להוליווד. בסרט התיעודי "דיווין ווטרס" אמרה מאסי "נולדתי בניו יורק אבל גדלתי בדנוור שבקולורדו. הייתי משוגעת על סרטים, אז הלכתי לקליפורניה בניסיון להיכנס לאחד, אבל במקום זה נהייתי ברמנית."

בשנת 1946 התחתנה מאסי עם חייל בשם סילביו גיגנט. חמש שנים לאחר מכן עזבה אותו כי נהייתה, לדבריה, "חסרת מנוחה".

בהמשך עברה מאסי להתגורר בבולטימור שבמרילנד והחלה לעבוד כמלצרית בבית מלון מקומי. ג'ון ווטרס פגש במאסי כשעבדה במלון בשנת 1969 והציע לה להשתתף בסרטו Multiple Maniacs בו שיחקה את עצמה, ובהמשך השתתפה מאסי בעוד ארבעה מסרטיו של ווטרס. בתחילת שנות ה-70 התפטרה מאסי מעבודתה בבית המלון ופתחה בבולטימור חנות יד שנייה בשם "שקית הקניות של אדית".

בסוף שנות ה-70 ותחילת שנות ה-80, מאסי ניצלה את הפרסום שקיבלה בעקבות ההשתתפות בסרטיו של ווטרס והופיעה כזמרת של להקת הפאנק "אידי והביצים". בנוסף היא הצטלמה לסדרת כרטיסי ברכה.

כשלא יכלה עוד לעמוד בחורפים של בולטימור, עברה מאסי לוניס שבקליפורניה, שם הקימה חנות יד שנייה נוספת בעזרת הכסף שהרוויחה בסרטיו של ווטרס.

ב-1982 הקליטה מאסי גרסת כיסוי לשיר " Big Girls Don't Cry" של להקת ארבע העונות.

## מותה
מאסי מתה בלוס אנג'לס מסיבוכים בלימפומה וסוכרת ב-24 באוקטובר 1984. גופתה נשרפה אחרי מותה.

## פילמוגרפיה

## קישורים חיצוניים

* אדית מאסי, אשת הביצים. כתבת פרופיל על מאסי משנת 1978.
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1918
קטגוריה:אמריקאים שנולדו ב-1918
קטגוריה:אמריקאיות שנפטרו ב-1984
קטגוריה:אמריקאים שנפטרו ב-1984
כריסטיאן השביעי, מלך דנמרק

**כריסטיאן השביעי** (בדנית: **Christian VII**; 29 בינואר 1749 – 13 במרץ 1808) משושלת אולדנבורג היה מלך דנמרק ונורווגיה ודוכס שלזוויג והולשטיין. שלטונו של כריסטיאן השביעי היה בצלה של מחלת נפש ממנה סבל.
קורות חייו מתוארים בספרו של הסופר השוודי פר אולוב אנקוויסט, משנת 1999 "ביקורו של רופא המלך" (יצא בעברית בהוצאת כתר, בשנת 2006). וכן בסרט הדני "סיפור מלכותי".

## ביוגרפיה
כריסטיאן השביעי נולד ב-29 בינואר 1749 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך. יורש קודם לכתר, גם הוא כריסטיאן, נפטר בילדותו שנתיים לפני הולדתו של כריסטיאן השביעי. אמו, המלכה לואיזה נפטרה בגיל 27, כשהיה בן שנתיים. אביו נישא שוב בשנה שלאחר מכן ליוליאנה מריה מבראונשווייג-וולפנביטל. מנישואים אלו נולד אחיו החורג של כריסטיאן השביעי, פרדריק, נסיך הכתר של דנמרק.

כריסטיאן השביעי, כמו דמויות נוספות במשפחתו, חונך ביד קשה, ובהמשך סבל מבעיות נפשיות עד סוף חייו, דבר שמנע ממנו לכהן כשליט דנמרק הלכה למעשה.

אביו נפטר בשנת 1766 וכריסטיאן בן ה-17 הפך למלך.

נישא לבת דודו בת ה-15 הנסיכה קרוליין מתילדה, נסיכת בריטניה, אחותו של ג'ורג' השלישי, מלך בריטניה. טקס הנישואין נערך בארמון כריסטיאנבורג ב-8 בנובמבר 1767. במהלך נישואי כריסטיאן לקרולינה מתילדה נולדו שני צאצאים: המלך העתידי פרדריק השישי, מלך דנמרק והנסיכה לואיזה אוגוסטה, נסיכת דנמרק, שהסברה המקובלת היא שאיננה בתו של המלך.

רופאו הגרמני האישי של המלך, הרוזן יוהאן פרידריך שטרואנזה הפך ליועצו החשוב, אך למעשה ניצל את התלות שנוצרה בינו ובין המלך, הפך לשליטה של דנמרק דה פקטו וניסה להוציא לפועל רפורמות מקיפות ברוח ההשכלה. הוא היה גם מאהבה של המלכה קרוליין מתילדה, והסברה היא שהוא אביה של בתה. שטראונזה ומתילדה היו שותפים לדעות אותן ניסה שטראונזה להנחיל.

נישואי כריסטיאן השביעי הסתיימו בשנת 1772, לאחר ששטרואנזה הודה כי קיים יחסים לא הולמים עם המלכה. שטראונזה (יחד עם אנוולד ברנדט) נידון לעונש מוות, וראשו נכרת בשנת 1772. בהמשך גם המלכה הודתה ביחסיה עם שטרואנזה, הנישואים פורקו והמלכה גורשה מחצר המלכות.

כשנתיים לאחר מכן, כריסטיאן השביעי לא היה כשיר לנהל את הממלכה, ולכן אחיו למחצה פרדריק, נסיך הכתר של דנמרק הוכרז כיורש העצר; למעשה, אמו של פרדריק הייתה זו שניהלה את ענייני הממלכה. בשנת 1784 ביצע בנו של כריסטיאן - פרדריק הפיכה שלטונית, ותפס את השלטון.

כריסטיאן מת ב-13 במרץ 1808 בגיל 59 משבץ ונקבר בקתדרלת רוסקילדה.

## אילן יוחסין

## קישורים חיצוניים

* 
* 
* 
* 

## הערות שוליים

קטגוריה:מלכי דנמרק ונורווגיה
קטגוריה:מלכי דנמרק
קטגוריה:מלכי נורווגיה
קטגוריה:דנים שנולדו ב-1749
קטגוריה:דנים שנפטרו ב-1808
שכווי ענק

ממוזער|250px|איור של זכר ונקבה
**שכווי ענק** או **שכווי מערבי** (שם מדעי: *Tetrao urogallus*) הוא מין של שכווי גדול החי ביערות המחט של צפון אירופה ואסיה והוא הגדול במיני השכוויים. משקלו של הפרט הגדול ביותר שנמדד היה 7.2 ק"ג.

השכווי הוא עוף גדול - אורכו הממוצע 74–85 ס"מ, מוטת כנפיו 90–125 ס"מ ומשקלו 4.1 ק"ג בממוצע. נצפו גם פרטים באורך 100 ס"מ ובמשקל של 6.7 ק"ג. הפרט הגדול ביותר בשבי שקל 7.2 ק"ג.

הנקבות קטנות בהרבה מהזכרים, אורכם הממוצע 54–64 ס"מ, משקלם 1.5-2.5 ק"ג ומוטת כנפיהם 70 ס"מ. הם גם הרבה פחות צבעוניות מהם, בעוד שלזכרים זנב גדול ומפואר לצורכי ראווה (ההבדלים בין הזכר לנקבה מכונים דו צורתיות זוויגית). השכווי הענק הזכר הוא שחור עם חזה ירוק ומנופח וכנפיו חומות. נוצות הגבות אדומות, מקורו לבן ומתחתיו צומח "זקן" שחור. הזכר נוהג להציג את זנבו וגופו בפני הנקבה במהלך החיזור המתרחש בזירת חיזור.

השכווי חי ביערות מחט, מדרונות הרים ואזורי שיחים. הוא לא נוטה לעופף לעיתים קרובות ונפוץ רב הזמן על הקרקע שם הוא מחפש עלים של עצי מחט אותם הוא מסוגל לעכל. הוא אוכל גם זרעונים, פירות יער, פטריות, חרקים ועשב.

הטורפים של השכווי הם שועל אדום, עיט זהוב, זאב אפור ודוב חום. באזורים מסוימים הם מאוימים על ידי ציידים, אך יש מדינות בהם הוא מין מוגן כמו בסקוטלנד או גרמניה.

לשכווי כמה תת-מינים החיים באזורים שונים בצפון אירופה ואסיה. קרוב משפחתו הוא שכווי שחור מקור (Tetrao parvirostris) של יערות הטייגה ודרומה עד סין ומונגוליה:
*T. urogallus cantabricus - מצוי בספרד
*T. urogallus aquitanicus - מצוי בהרי הפירנאים מספרד עד צרפת
*T. urogallus major - מצוי במרכז אירופה (מהאלפים עד אסטוניה)
*T. urogallus rudolfi - מצוי בדרום מזרח אירופה (מבולגריה לדרום מערב אוקראינה)
*T. urogallus urogallus - מצוי בסקנדינביה ובסקוטלנד
*T. urogallus karelicus - מצוי בפינלנד ובחבל קרליה
*T. urogallus lonnbergi - מצוי בחצי האי קולה
*T. urogallus pleskei - מצוי בבלארוס ומרכז רוסיה האירופית
*T. urogallus obsoletus - מצוי בצפון רוסיה האירופית
*T. urogallus volgensis - מצוי בדרום מזרח רוסיה האירופית
*T. urogallus uralensis - מצוי בהרי אורל ובמערב סיביר

לעיתים השכווים הענקים מזדווגים עם המין שכווי שחור (Tetrao tetrix) ויוצרים בני כלאיים.

מרכז|250px|ממוזער|שכווי ענק עם מופע חיזור

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:שכווים
קטגוריה:בעלי חיים בטייגה
קטגוריה:הממלכה המאוחדת: עופות
קטגוריה:לטביה: עופות
קטגוריה:בלארוס: עופות
קטגוריה:סקוטלנד: בעלי חיים
קטגוריה:אוכלי עלים
קטגוריה:בעלי חיים שתוארו ב-1758
תמר זליג

[ממוזער|שמאל|נבחרת ישראל במחנה אימונים, 1959.מימין לשמאל: [שושנה ריבנר, נוגה הררי, תמר זליג, דורית שרצר, גבריאל גינטר נסט ועוזי בק|250px]]
**תמר זליג**, היא שחיינית עבר ישראלית, אלופת ישראל (1957, 1960 ו-1961) במשחה ל-200 מטר חזה.

## ביוגרפיה
זליג התאמנה בקבוצת מכבי חיפה.

### אלופת ישראל
#### 1957
באליפות ישראל בשחייה שנערכה באוקטובר 1957 זכתה זליג במדליית זהב במשחה ל-200 מטר חזה בשיא מכבי חדש של 3:26.4 דקות, לפני א. פלד מהפועל גוש ירדן (3:29.6 דקות) וברנר מברית מכבים עתיד (3:38.8 דקות).
#### 1958
באליפות ישראל שנערכה בשנת 1958  זכתה זליג במדליית ארד במשחה ל-200 מטר חזה בתוצאה של 3:25.0 דקות, אחרי חיותה מרצ'ביאק מהפועל תל עמל (3:21.8 דקות) ויהודית לוזיה מהפועל עמק הירדן (3:24.4 דקות).

#### 1960
באליפות ישראל שנערכה ב-1960 זכתה זליג שוב במדליית זהב במשחה ל-200 מטר חזה בתוצאה של 3:21.8 דקות, לפני חנה מרון (3:21.9 דקות) ונעמי נייגר (3:30.7 דקות), שתיהן מברית מכבים עתיד.
#### 1961
באוקטובר 1961 בשל מחלוקת על השתתפותו באליפות של דייוויד קרצקי, שחיין יהודי אמריקאי, פרשו שחייני הפועל מאליפות ישראל בשחייה. באליפות עצמה זכתה זליג במדליית זהב במשחה ל-200 מטר חזה בתוצאה של 3:18.5 דקות, לפני חברתה לקבוצה אורנה בלכמן (3:18.8 דקות) וזכתה בתואר בפעם השלישית.

## הערות שוליים

קטגוריה:אלופות ישראל בשחייה
קטגוריה:שחייניות חזה ישראליות
המקדש המרכזי של דת סוקיו מהיקארי

**מקדש סוּקיוֹ מהיקארי**, הוא מרכזה של דת חדשה במהיקארי. המקדש מכונה "המקדש המרכזי של העולם", והוא משתקף מכל זווית ופינה של העיר טקאיימה, במחוז גיפו ביפן.

## היסטוריה
בשנת 1959, מייסד הכת, קוטמה אוקדה, נפל מסוס ונפגע בעמוד השדרה. על פי המסורת, זו הסיבה בעטיה זכה להתגלות האל סוּ, והוא התבקש על ידו להקים קהילה רוחנית וטהורה אשר תהיה משוחררת מהרעלים בהם נגועים בני הגזע האנושי והמובילים אותו אל האבדון.

בשנת 1994, לפי אותה מסורת, כאשר אוקדה היה על ערש דווי, האל סו שב והתגלה בפניו ושרטט בפניו את דגם מקדש שלמה מירושלים, אשר יש להקים לכבודו. השרטוט עבר רוחנית לבתו של מייסד הכת, קיישוֹ אוקדה, והיא בנתה את המקדש, אשר מקור השראתו הוא בית המקדש בירושלים.

## המקדש
המקדש נמצא כ-15 ק"מ ממרכז העיר טקייאמה, והוא שוכן על סוללת עפר ענקית. גגו עשוי זהב טהור ומסנוור. מגן דוד ענק וצלבי קרס מקשטים את כרכוב הזהב. גודל המקדש כאצטדיון ספורט ועלות בנייתו הייתה 45 מיליארד ין (אז: 350 מיליון דולר).

## קישורים חיצוניים

* 

קטגוריה:יפן: דת
קטגוריה:דתות חדשות
מהיקארי
קטגוריה:צ'ובו
סופרייר (סנט לוסיה)

**סופרייר** (**Soufrière**) היא בירת מחוז הנושא את אותו שם בסנט לוסיה. העיירה שוכנת על החוף הדרום-מערבי של האי. היא הייתה בירת סנט לוסיה בתקופת השלטון הצרפתי וכיום היא עיירת דייגים מנומנמת עם תעשיית תיירות מתפתחת. העיירה מתגאה בכמה אטרקציות תיירותיות כמו גישה קרובה להר געש, גן בוטני עם מפל (שבו צולמה סצנה מהסרט סופרמן 2), מעיינות חמים וחופי רחצה.

מדרום לעיר ניצבים הפיטונס, שני פקקים געשיים, שרידיהם של הרים געשיים, שבשנת 2004 הוכרזו כאתר מורשת עולמית של אונסק"ו. האזור מהווה אתר פופולרי לצלילה.

סופרייר הייתה אתר העיר הדמיונית פורט אגנס, בירתו של האי הדמיוני קסקרה בסרט הקומי משנת 1985 "מים מים" (Water). הסרט ים של חברים צולם כאן ב-1996.

## קישורים חיצוניים

* 

## הערות שוליים

קטגוריה:סנט לוסיה: יישובים
קטגוריה:ערי חוף
קאיון

**קאיון** (**Cayon**) היא בירת מחוז סנט מרי קאיון שעל חופו הצפון-מזרחי של האי סנט קיטס שבסנט קיטס ונוויס.

בעיירה שוכן בית הספר לרפואה של אוניברסיטת וינדזור (Windsor University School of Medicine).

## קישורים חיצוניים

## הערות שוליים

קטגוריה:סנט קיטס ונוויס: ערים
בן מלכה

**בן מלכה** (נולד ב-6 בדצמבר 1989) הוא כדורגלן עבר ישראלי ששיחק בעמדת הקשר וכיום עזור מאמן מועדון ספורט קריית ים.

## קריירה
מלכה גדל בחיפה ושיחק במחלקות הנוער של מועדון הכדורגל נווה יוסף. עם סיום גיל הנוער חתם בהפועל כפר סבא מהליגה הלאומית. אחרי שלוש שנים במועדון, בהן רשם 55 הופעות ליגה וכבש ארבעה שערים, חתם בקיץ 2011 בקבוצת הפועל רמת השרון מליגת העל, במדיה שיחק עונה אחת וערך 26 הופעות, בהן שער ליגה אחד. בקיץ 2012 חתם בהפועל רעננה מהליגה הלאומית, ועמה העפיל לליגת העל. לאחר חצי עונה בליגת העל, בפברואר 2014 חתם מלכה עד תום העונה בקבוצת מכבי נתניה, וסייע גם לה להעפיל לליגת העל לאחר שערך 13 הופעות במדיה וכבש שער אחד.

בתחילת עונת  החל מלכה להתאמן בבית"ר ירושלים, ובחלון ההעברות של ינואר 2015 חתם רשמית במועדון עד לתום העונה. ב-10 בינואר ערך את הופעת הבכורה שלו במדי הקבוצה, כשעלה כמחליף במשחק מול מול מ.ס. אשדוד שהסתיים בתיקו 3-3. בסך הכל ערך מלכה שלוש הופעות במדי בית"ר ירושלים, ובתום העונה שוחרר מהמועדון.

ב-1 ביולי 2015 חתם מלכה בהפועל פתח תקווה, לאחר שירדה לליגה הלאומית. לאחר עונה אחת עבר לשחק במכבי הרצליה.

בקיץ 2017 חתם בהפועל אכסאל מליגה א' ועלה איתה לליגה הלאומית. ב-5 בפברואר 2019 חתם בהפועל אשקלון.

ב-25 ביוני 2019 מלכה חתם בהפועל אום אל-פחם. ב-27 באוגוסט 2019 שוחרר מהפועל אום אל פחם וחתם בהפועל בקה אל גרבייה בה שיחק שני משחקים בלבד עד שעזב להפועל כפר כנא, במדיה שיחק עד ינואר 2020 ושוחרר לבקשתו בגלל קיצוץ כספי שהתרחש בקבוצה.

ב-22 בינואר 2020 מלכה חתם בעירוני קריית אתא.

ב-21 באפריל 2023 פרש מלכה ממשחק פעיל.

ב-15 בפברואר 2024 מונה מלכה למשרת עוזר המאמן בקבוצת הפועל עכו מהליגה הלאומית, תחת הדרכתו של המאמן אלון זיו. ב-1 ביולי 2024 חתם לעונה נוספת בשורות המועדון ושימש כעוזרו של שלומי דורה.
בעונת 2025/2026 מונה לעוזר מאמן מועדון ספורט קריית ים.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל כפר סבא
קטגוריה:כדורגלני הפועל רמת השרון
קטגוריה:כדורגלני הפועל רעננה
קטגוריה:כדורגלני מכבי נתניה
קטגוריה:כדורגלני בית"ר ירושלים
קטגוריה:כדורגלני הפועל פתח תקווה
קטגוריה:כדורגלני מכבי הרצליה
קטגוריה:כדורגלני הפועל אכסאל
קטגוריה:כדורגלני הפועל אשקלון
קטגוריה:כדורגלני הפועל אום אל-פחם
קטגוריה:כדורגלני מכבי עירוני קריית אתא
קטגוריה:חיפה: כדורגלנים
קטגוריה:קריית אליעזר (חיפה): אישים
קטגוריה:ישראלים שנולדו ב-1989
ניוקאסל (סנט קיטס ונוויס)

**ניוקאסל** (באנגלית: **Newcastle**) היא בירת מחוז סנט ג'יימס וינדווארד שבאי נוויס שבסנט קיטס ונוויס. הכפר שוכן במרחק קצר ממזרח לנמל התעופה של האי ולמעשה היה צורך להזיז אותו מעט כאשר לפני כמה שנים הוארך מסלול ההמראה שלו. אחד הבניינים שנהרסו לצורך זה היה מבנה מבוצר קולוניאלי מהמאה ה-17.

## הערות שוליים

קטגוריה:סנט קיטס ונוויס: ערים
ויק טייבאק

**ויקטור "ויק" טייבאק** (באנגלית: **Victor "Vic" Tayback**; 6 בינואר 1930 - 25 במאי 1990) היה שחקן אמריקאי זוכה 2 פרסי גלובוס הזהב על תפקידו בתור מל שארפלס בסדרה "אליס".

## ביוגרפיה
טייבאק נולד בברוקלין, ניו יורק. הוריו הלן ונאג'יב ג'יימס טייבאק הם מהגרים סורים שהיגרו לארצות הברית מחלב. הוא גדל בעיר ברבנק, קליפורניה וחי את מרבית חייו שם ובגלנדייל. טייבאק הוא בוגר בית הספר למשחק הנודע "אולפן השחקנים".

זכה להכרה בשנות ה-60 וה-70 בזכות הופעות אורח שביצע בסדרות בטלוויזיה ובזכות תפקידו בסרט הפשע של פיטר ייטס "בוליט". את תפקידו הבולט בקריירה שבזכותו הוא הפך לכוכב טלוויזיה לאורך סוף שנות ה-70 ותחילת ה-80, הטבח מל שארפלס גילם טייבאק בסדרה הקומית "אליס". טייבאק חזר בסדרה על תפקידו הקולנועי שגילם בסרט של מרטין סקורסזה "אליס לא גרה כאן יותר". הוא זכה על משחקו בסדרה בשני פרסי גלובוס הזהב לשחקן המשנה הטוב ביותר בסדרת טלוויזיה.

ב-1976 שיחק בסרט "עם הכלב לצמרת לצידו של קינן ווין.

ב-1989 דיבב טייבאק בסרט האנימציה "גן עדן לכלבים" את דמותו של האמריקן פיטבול טרייר קארפייס קורטרס.

טייבאק היה אב לבן אחד, הפרקליט והשחקן לשעבר כריסטופר טייבאק, מנישואיו לשילה מקי בראנד. טייבאק נפטר ב-25 במאי 1990 מהתקף לב פתאומי כשהוא בן 60. נקבר ב"בית הקברות פורס לון" שבלוס אנג'לס.

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: טלוויזיה: שחקן משנה
קטגוריה:אמריקאים ממוצא סורי
קטגוריה:אמריקאים שנולדו ב-1930
קטגוריה:אמריקאים שנפטרו ב-1990
מסוגלות תעסוקתית

**מסוגלות תעסוקתית** או **תעסוקתיות** (באנגלית: **Employability**) היא יכולתו של אדם להסתגל לשוק העבודה, אשר מאפשרת לו לזהות ולממש הזדמנויות לקידום הקריירה שלו.

מסוגלות תעסוקתית היא מושג פסיכו-חברתי, הכולל מאפיינים אישיים המאפשרים לאמץ יכולות הסתגלות קוגניטיביות, התנהגותיות ואפקטיביות (רגשיות) והמעצימות את יכולת העבודה של האדם. היא כוללת את מיומנויות המאה ה-21.
מסוגלות תעסוקתית אינה מבטיחה תעסוקה בפועל, אך היא מעלה את הסיכויים למציאתה. היא משפיעה על רמת השכר והסיפוק מהעבודה לאורך הקריירה של האדם.

המונח הפך למרכזי בדיון המתקיים סביב תעסוקה מסוף המאה ה-20, הודות לשינויים שחלו בשוק העבודה ולעלייה בתחלופה במשרות ובמקומות העבודה במהלך חיי העבודה של אדם.

## הגדרת המושג
בהגדרתה הפורמלית, מסוגלות תעסוקתית היא קשת היכולות והכישורים המסייעת לאדם להתקבל למקום עבודה ולעבוד בו. מעבר ליכולת להשיג עבודה, מתייחסת מסוגלות תעסוקתית בדרך כלל גם לכושרו של אדם לשמור על מקום עבודתו, להתמיד ולהתקדם בו, או להתקבל למקום עבודה חדש, ככל שיש בכך צורך. מסוגלות תעסוקתית מספקת לפרט סיכויים טובים יותר למצוא עבודה, מגדילה את הסבירות שישתלב בעבודה במקצועו ומנבאת סיפוק רב יותר מעבודתו ואף תגמול חומרי משופר.

## מרכיבי מסוגלות תעסוקתית
מסוגלות תעסוקתית כוללת הכשרה מקצועית, מיומנות וניסיון בעבודה, כמו גם "כישורים רכים" מקבץ מיומנויות אישיותיות הקשורות בתכונות אופי ובמוטיבציות כדוגמת יכולות למידה, יצירתיות, ביטחון עצמי, יכולת עבודה בצוות, כישורים חברתיים, יכולת הסתגלות לשינויים ולסביבות עבודה שונות, אחריות אישית, משמעת עצמית חשיבה חיובית ועוד.
זאת משום שמיומנויות הייחודיות לתחום דעת מסוים אינן מספיקות כדי להבטיח תוצאות טובות לאורך הקריירה ויש צורך בסט כישורים מגוון יותר הניתן להכללה בין מצבים שונים.

## ראו גם
* אסטרטגיית למידה
* תעסוקה גמישה
* שירות התעסוקה
* למידה לאורך החיים
* מוסר עבודה

## קישורים חיצוניים
* אדם ועבודה: האם ניתן לשפר מסוגלות תעסוקתית 
* חקר הגורמים המשפיעים על מסוגלות תעסוקתית של אנשים עם מוגבלות

* [Employability in higher education: what it is – what it is not](http://www.employability.ed.ac.uk/documents/Staff/HEA-Employability_in_HE(Is,IsNot).pdf)


## הערות שוליים

קטגוריה:שוק העבודה
קטגוריה:סוציולוגיה
קטגוריה:כלכלה
קטגוריה:חינוך
קטגוריה:למידה
קטגוריה:המאה ה-21
קטגוריה:משאבי אנוש